Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка („Службен весник на Република Македонија“ бр. 124/2015), а согласно член 27 и член 34 став 1  од Законот за слободен пристап до информации од јавен карактер („Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавено од Друштво за трговија, производство и услуги АЗРА ИДРИЗИ ДООЕЛ- Скопје, поднесено против Државен инспекторат за градежништво и удбанизам, на 26.10.2026 година го донесе следното 

Р Е Ш Е Н И Е
Жалбата од Друштво за трговија, производство и услуги АЗРА ИДРИЗИ ДООЕЛ-Скопје, поднесено против Државен инспекторат за градежништво и урбанизам, заведена во архивата на Агенцијата за заштита на правото на слободен пристап до информациите од јавен карактер под бр.08-360 на 13.10.2026 година СЕ ОТФРЛА како недопуштена.
О Б Р А З Л О Ж Е Н И Е
Друштво за трговија, производство и услуги АЗРА ИДРИЗИ ДООЕЛ-Скопје, како што е наведено во Жалбата, на 14.09.2026 година, повикувајќи се на Законот за слободен пристап до информации од јавен карактер поднело барање насловено-  ,,Барање за доставување информанција за состојбата на предметот, за извршени инспекциски надзори и евентуални постапк“ до Државен инспекторат за градежништво и урбанизам, со кое побарало да му се достави одговор на следното прашање:
“  Дали пред Инспекторатот е започната, иницирана или во моментот се води било каква инспекциска постапка, вонреден или редовен инспекциски надзор во врска со Одобрение за градба бр. Уп1 бр.2104-155 од 21.06.2023 година или во однос на градењето на  КП бр.10405/6 и КП бр.10373/6 КО Сарај‘‘.

	Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата ја отфрли како недопуштена, поради следното:
Агенцијата му укажува на Барателот на информации дека со поднесеното Барање за пристап до информации од јавен карактер не бара конкретен документ, туку поставува прашања.
Согласно член 3 став 1 алинеја 2 од Законот за слободен пристап до информации од јавен карактер, “информација од јавен карактер“ е информација во која било форма што ја создал или со која располага имателот на информацијата согласно со неговите надлежности“. 
Согласно член 3 став 1 алинеја 4 од истиот Закон, „документ“ е секој запис на информација без оглед на нејзината физичка форма или карактеристики, пишан или печатен текст, карти, шеми, фотографии, слики, цртежи, скици, работни материјали, како и звучни, гласовни, магнетски или електронски, оптички или виедо сники во која било форма, како и пренослива опрема за автоматска обработка на податоци со вградени или пренослици мемории за складирање на податоците во дигитална форма.
Имателот на информации не е должен да создава нова информација, или да презема дополнителни дејства од своја надлежност, за да го задоволи Барателот во однос на неговото поднесено Барање на информации за слободен пристап до информации од јавен карактер. 
Во конкретниот случај Барањето доставено до Имателот на информации не претставуав Барање за слободен пристап до информации од јавен карактер, туку е барање од личен интерс, односно од надлежност на Инспекторатот, што исто така ја прави предметната Жалба недопуштена.
Агенцијата за заштита на правото на слободен пристап до информациите од јавен карактер на жалителот му укажува дека целта на Законот за слободен пристап до информации од јавен карактер и на Упатството за спроведување на Законот за слободен пристап до информации од јавен карактер, е на физичките и правните лица да им се овозможи да го остварат правото на слободен пристап до информации од јавен карактер и обезбедат јавност и отвореност во работењето на органите, а не негова законски неоснована и несоодветна примена.
Законот за слободен пристап до информации од јавен карактер обезбедува остварување на јавен интерес, опишан и таксативно наброен во член 3 став 1 алинеја 7 и гласи: „Јавен интерес во остварувањето на правото на пристап до информации подразбира, но не се ограничува, на интерес за информации со чие што објавување...1.ќе се открие злоупотреба на службената положба и коруптивното однесување; 2.ќе се открие противправно стекнување или трошење на буџетски средства; 3.ќе се открие потенцијален судир на интереси; 4.ќе се спречат и откријат сериозни закани по здравјето и животот на луѓето; 5.ќе се спречи и открие загрозување на животната средина; 6. Ќе се помогне да се разбере прашањето за кое се креира јавна политика или се води парламентарна дебата и 7. Ќе се овозможи еднаков третман на секој граѓанин пред законите“. 
Законската дефиниција на “јавниот интерес“ значи дека остварувањето на јавниот интерес подразбира остварување на интересот на пошироката заедница како целина, којшто има првенство пред индивидуалните потреби и права на поединците.
Согласно погоре наведеното, Агенцијата му укажува на жалителот дека своите права и приватни (лични) интереси може и треба да ги остварува пред се согласно материјалните закони кои ја регулираат соодветната материја во предметите во кои тој се јавува како странка и правната заштита може да ја бара согласно тие закони.

Согласно  погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.
                                                                                             


                                                                                                              Директор,
                                                                                                           Петар Гајдов

